મધુબની, 17 જુલાઇ: બિહારના મધુબની જિલ્લામાં નૂરચક ગામ નજીક નવટોલિયા સ્થિત મધ્ય વિદ્યાલયમાં ઝેરયુક્ત મધ્યાહન ભોજન ખાધા પછી લગભગ 50 વિદ્યાર્થીઓ બિમાર પડી ગયા છે. આમાં ગરોળી પડે હતી. વિસ્ફીના તબીબી અધિકારી ડૉ. એ કે પ્રભાતે જણાવ્યું હતું કે બીમાર બાળકોની સારવાર ચાલુ છે અને તેમાં પાંચની સ્થિતી ગંભીર છે, જ્યારે બાકીના બાળકો ખતરાથી બહાર છે. કહેવામાં આવે છે કે ભોજન ખાધા પછી કેટલાક બાળકો બેભાન થઇ ગયા હતા.